स्वामी ने कहा कि कुलभूषण जाधव के परिवार के साथ हुए बर्ताव से हम काफी दुखी हैं, अब समय आ गया है कि हमे पाकिस्तान के खिलाफ युद्ध की घोषणा कर देनी चाहिए और उसके चार टुकड़े कर देने चाहिए। अपने बयान पर सफाई देते हुए स्वामी ने कहा कि मैं यह नहीं कह रहा हूं कि हमे तुरंत पाकिस्तान के खिलाफ युद्ध की घोषणा कर देनी चाहिए बल्कि अब हमे इसकी गंभीर तैयारियां शुरू कर देनी चाहिए। साथ ही उन्होंने भारत के विदेश मंत्रालय की ओर से पाकिस्तान के नागरिकों को वीजा दिए जाने पर भी तुरंत रोक लगाने की भी मांग की है।